П Р О Т О К О Л    № 21

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 04.06.2013 г.

Днес, 04.06.2013 г. /вторник/ от 14.30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ - отсъства
МАРИЯ КУЗМАНОВА - отсъства
МИЛКА ИТОВА	

На заседанието присъстваха и експертните сътрудници към комисията: Красимира Василева – началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Извлечение от Протокол № 23 от заседание на Комисия „Бюджет и финанси” на ВСС, проведено на 29.05.2013 г. относно подадени проектни идеи от ВСС по Оперативна програма „Административен капацитет”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение решението на КБФ относно подадени проектни идеи от ВСС по Оперативна програма „Административен капацитет”.
1.2. КАОСНОСВ изразява становище, че проектните идеи за обучение следва да бъдат обединени към проектната идея на КПКИТС, тъй като това е комисията във ВСС, която се занимава с професионалната квалификация на магистратите, както и с оглед целите на подприоритет 2.4 „Компетентна съдебна система и ефективно управление на човешките ресурси”.
1.3. Становището на КАОСНОСВ по горната точка да се изпрати на КБФ, както и на останалите комисии на ВСС, за сведение.

2. ОТНОСНО: Извлечение от Протокол № 23 от заседание на Комисия „Бюджет и финанси” на ВСС, проведено на 29.05.2013 г. относно Проект на Стратегия за управление на риска във ВСС, във връзка с изискванията на чл. 12, ал. 3 от Закона за финансовото управление и контрол в публичния сектор.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение решението на КБФ и проекта на Стратегия за управление на риска във ВСС.
2.2. Дава възможност на членовете на комисията да се запознаят с проекта на Стратегия за управление на  риска във ВСС и в случай, че имат становища да ги предоставят на Комисия „Бюджет и финанси”.
2.3. Изпраща решението по т.2 на КБФ за сведение.

3. ОТНОСНО: Искане на председателя на Районен съд гр. Монтана за преразглеждане на решение на ВСС по т.23.1 и т. 23.2 по протокол № 8/28.02.2013 г. за недаване на съгласие за финализиране на проведен конкурс и назначаване на съдебен служител на длъжност „съдебен деловодител” и за намаляване щатната численост на съдебната администрация на РС Монтана с една щатна бройка за длъжност „съдебен деловодител”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение искането на председателя на Районен съд гр. Монтана.
3.2.  Предлага на комисия „Съдебна администрация” на ВСС, доколкото тя е компетентна по въпросите за съдебните служители, да се извърши проверка, като се вземе предвид натовареността и спецификата на съдебния район, както и да прецени дали не е необходима проверка на място с оглед изложения за пореден път проблем.

4. ОТНОСНО: Искане от председателя на Районен съд гр. Добрич за определяне на натовареността на магистрат, представил Експертно решение на ТЕЛК.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение изложеното от председателя на Районен съд гр. Добрич.
4.2.  Да се изпрати отговор на председателя на Районен съд гр. Добрич в съответствие с проведената дискусия.

5. ОТНОСНО: Предложение за включване на точка в Дневния ред за следващо заседание на ВСС, след 6 юни 2013 г., относно: организационни въпроси, свързани с провеждане на емпирично изследване за определяне на тежестта  на различните видове дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Предлага на ВСС да одобри принципи и последователност на действията, свързани с определяне на тежестта на отделните видове дела и основни положения на методиката за оценка на натовареността на съдилищата и съдиите.

2. Изготвеният проект на Принципи и последователност на действията, свързани с определяне на тежестта на отделните видове дела и основни положения на методиката за оценка на натовареността на съдилищата и съдиите по т. 1 да бъде внесен за обсъждане от ВСС.

ПРЕДСЕДАТЕЛ
НА КОМИСИЯТА:       / п /

КАЛИН  КАЛПАКЧИЕВ